‘જો માનવી એમ જાણે કે વર્તમાન જીવનમાં કોઈ જાતનો અપરાધ કર્યા વગર પણ મારે જે કાંઈ દુઃખ વેઠવું પડે છે એ મારાં પૂર્વજન્મનાં કર્મનું જ ફળ છે, તો એ જૂનું દેવું ચૂકવતા માણસની જેમ શાંતિથી સંકટ સહન કરી શકશે. સાથે સાથે એ જાણતો હોય કે સહનશીલતાથી જૂનું દેવું ચૂકતે કરી શકાય છે તથા ધર્મની મૂડી ભેગી કરી શકાય છે, તો એ હસતાં હસતાં બધાં જ દુઃખો સહન કરી લેશે. એને ભલાઈને માર્ગે ચાલવાની પ્રેરણા પણ આપોઆપ જ મળી જવાની. સાચે જ, કર્મના સિદ્ધાંતથી લાખો માનવીઓનાં કષ્ટો ઓછાં થયાં છે, સંકટ સહન કરવાનું અને જીવન સુધારવાનું બળ મળ્યું છે.’